सामान्य व्यापार संघको चुनावमा भारतीय आपराधिक समूहले नेपालगन्जमै आएर मान्छे मार्नेदेखि गोली हानेर भाग्ने गरेको घटनाहरू भइसकेकाले आसन्न चुनावमा अधिकारीले खुला सीमानालाई बढी सुरक्षा चुनौती महसुस गरेका हुन्। बाँकेका प्रमुख जिल्ला अधिकारी रविलाल पन्थले तीन वटा सुरक्षा रणनीति बनाएर सहज रूपमा अघि बढिरहँदा खुला सीमाना अलि चुनौतीपूर्ण मानिएको बताउनुभयो। ‘हाम्रो यहाँको चुनौती खुला सीमाना नै हो, त्यसका लागि हामीले उताका अधिकारीहरूसँग छलफल गरिरहेका छौं’ –प्रजिअ पन्थले भन्नुभयो।
